b'\n_START_ARTICLE_\nAtrakuriumbesilaatti\n_START_SECTION_\nOminaisuudet ja k\xc3\xa4ytt\xc3\xb6\n_START_PARAGRAPH_\nHuoneenl\xc3\xa4mp\xc3\xb6tilassa atrakuriumbesilaatti on kellert\xc3\xa4v\xc3\xa4\xc3\xa4 kiteist\xc3\xa4 ainetta. Atrakuriumioni sitoutuu nikotiiniasetyylikoliinireseptoreihin ja est\xc3\xa4\xc3\xa4 asetyylikoliinia sitoutumasta niihin. T\xc3\xa4m\xc3\xa4n seurauksena lihassolujen depolarisaatio  estyy ja lihakset rentoutuvat. Atrakuriumbesilaatti metaboloituu ihmiselimist\xc3\xb6ss\xc3\xa4 spontaanisti Hoffmann-eliminaatiolla ja esterihydrolyysill\xc3\xa4 ilman entsyymien vaikutusta. T\xc3\xa4m\xc3\xa4n vuoksi se soveltuu k\xc3\xa4ytett\xc3\xa4v\xc3\xa4ksi potilailla, joiden maksan tai munuaisten toiminta on heikentynyt. Atrakuriumbesilaattia k\xc3\xa4ytet\xc3\xa4\xc3\xa4n sairaaloissa lihasrelaksanttina leikkausten tai hengityskoneen k\xc3\xa4yt\xc3\xb6n yhteydess\xc3\xa4. L\xc3\xa4\xc3\xa4keaine annostellaan ruiskeena suoneen ja vaikutus alkaa muutaman minuutin kuluttua ruiskeen antamisesta ja kest\xc3\xa4\xc3\xa4 noin 30\xe2\x80\x9345 minuuttia. Atrakuriumbesilaatin vaikutus voidaan kumota neostigmiiniruiskeella.\n_START_SECTION_\nHaittavaikutukset\n_START_PARAGRAPH_\nAtrakuriumbesilaatti vapauttaa histamiinia ja t\xc3\xa4m\xc3\xa4 voi aiheuttaa iho-oireita ja verenpaineen laskua liian alhaiseksi.\n_START_SECTION_\nValmistus\n_START_PARAGRAPH_\nAtrakuriumbesilaatin valmistuksen ensimm\xc3\xa4isess\xc3\xa4 vaiheessa 1,5-pentaanidioli ester\xc3\xb6id\xc3\xa4\xc3\xa4n akryylihappokloridin kanssa akrylaattiesteriksi. T\xc3\xa4m\xc3\xa4 akrylaattiesteri reagoi Michael-additiolla tetrahydropapaveriinin kanssa. Viimeisess\xc3\xa4 vaiheessa tetrahydrokinoliinirenkaan typpiatomi metyloidaan metyylibetnseenisulfonaatin avulla.'